LidanRubinov/Halacha-QA huggingface dataset:
שאלה: אגוזי פקאן בשביעית: קבלתי אגוזי פקאן מחברה שהיא אספה מהגינה שלה. בלוח שפורסם על ידי המכון כתבתם כי קדושתם מחודש חשוון שנה זו ואילו בספר הכשרות בהלכה כתוב כי דיני שביעת חלים רק באלול של השנה השביעית. אשמח לדעת כיצד אני צריכה לנהוג?
תשובה: אגוזי פקאן הקדושים בקדושת שביעית יהיו משנת תשס"ט. הנדפס תשס"ח הוא טעות. בברכת התורה והארץ הרב יהודה הלוי עמיחי
שאלה: תיקון חצות ווידוי בקריאת שמע שעל המיטה : האם קוראים תיקון חצות ואומרים וידוי בקריאת שמע שעל המיטה בשנת שמיטה? הרי תיקון חצות לא קוראים בשבת ושנת שמיטה בתורה נקראת "שבת הארץ", שכאילו אין להיות בצער. אם אפשר לשמוע כמה תשובות אני אשמח, וגם עם אפשר שתוכל לפרט את כל הימים עם כבר שלא קוראים תיקון חצות
תשובה: ווידוי בקריאת שמע (לנוהגים) אומרים גם בשנת השמיטה. לגבי תיקון חצות: לפי האר"י הקדוש אכן לא אומרים תיקון רחל בשנת השמיטה אלא רק תיקון לאה. כמו כן, בכל יום שבו לא אומרים תחנון אומרים רק תיקון לאה ולא תיקון רחל. (בט' באב אומרים רק תיקון רחל). הרב שמואל הולשטיין
שאלה: על הניסים: אדם שהתחיל להתפלל מנחה ב"זאת חנוכה" לפני השקיעה והאריך בה, עד שכשהגיע ל"ועל הניסים "כבר עברה השקיעה, אך עדיין לא עברו 13 דקות - האם יאמר "ועל הניסים" או לא?
תשובה: נראה שיכול לומר שהרי אין בזה הזכרת ה' אלא שבח והודיה לה', ובתוך שלוש עשרה דקות ישנם פוסקים כי זה עדיין יום, ואם לא נאמר כמותם במקרה זה הרי נמצא שמתפלל מנחה לאחר הזמן. הרב שמואל הולשטיין
שאלה: צדקה לעניים שמעשנים: אם אני רואה קבצנים ברחוב שמעשנים, ונראה שמשקיעים הרבה מכספם בסגריות, אני חייב לתת להם צדקה?
תשובה: לא.
שאלה: קניין וכתובה מחדש: אני ובעלי נשואים 13 שנים ויש לנו 2 ילדים ולאחר שמונה שנים אנו מנסים להביא עוד ילדים. במשך כשנתיים עברתי 4 הפלות, כשההפלות היו בחודשים מתקדמים (שבוע 12, 13, 17, ו-11), כשהסיבה להפלות היא אי דופק, ומבחינת הרפואה אין סיבה, כל הבדיקות טובות. בדקנו עם איש קבלה ונאמר לנו שבכתובה שלנו ישנן אותיות פסולות, בייחוד במילה ברשותה האות ו חצויה, וישנן עוד אותיות שאינן רשומות טוב כמו ד ב וג. פתחנו את הכתובה ונוכחנו לעת שכל מה שנאמר היה נכון. נאמר לנו שכתובה שגויה פוגעת בפיריון. כמו כן נאמר, לנו שאנו צריכים לערוך קניין וכתובה חדשה ועדיף על קלף אמיתי. ברצוני לדעת מה דעת הרב, ואם כן, מהו ההליך או למי לפנות בנושא זה. אציין שלאחר ההפלה הרביעית שלי קשה לי נפשית, מכיוון שאנו מאד רוצים ילדים נוספים.
תשובה: איני יודע אם הכתובה היא הבעיה. אך מכל מקום אם אתם רוצים לכתוב כתובה אחרת במקום הכתובה הקיימת. עליכם לפנות לרב שערך את חופתכם או לרב אחר שעורך חופות ויודע איך לכתוב כתובה חדשה במקום הכתובה הנוכחית. שימלאו משאלותיכם לטובה.
שאלה: שימוש במקרופון בשבת: אני שואל שאלה בשביל בן משפחה חילוני המתפלל בבית כנסת חילוני בשבת ששם משתמשים, כידוע, בתפילות במיקרופון ופסנתר וכו רח"ל. האם מותר לדבר לתוך המקרופון בשבת במצב שהודלק לפני שבת, ואם אסור אז מה ההבדל בין להשתמש במיקרופון לעניין שימוש באור שהודלק לפני שבת?
תשובה: המדבר במקרופון, בזמן הדיבור מפעיל גלי קול. כבר דיברו על זה גדולי הפוסקים שאין להשתמש במיקרופון בשבת. הנהנה מהאור, לא עושה כלום.
שאלה: להיכנס לגדר "העוסק במצווה": רציתי לשאול את הרב בענין העוסק במצווה פטור מן המצווה, האם אפשר להכנס למצב כזה לכתחילה? האם חייל צה"ל צריך ללמוד תורה בהפסקות או שהוא במצווה אחת גדולה ולכן עדיף שיעסוק בדברים הקשורים למצוותו?
תשובה: לימוד תורה בתנאי צבא הוא ערך עצום, ראה מגילה דף ג', על חיובו של יהושע ללמוד תורה בשעות הפנאי במלחמה.
שאלה: פירות שחנטו בשישית או בשביעית: 1. בגני עץ לימון שפרותיו, שכעת הבשילו, חלקם חנטו לפני ראש השנה וחלקם אחרי, אין לי אפשרות לדעת מי הוא מי, מה הדין לגבי קדושת שביעית על פירות אלו ומה לגבי תרומות ומעשרות? 2. האם מותר לי לעשות מפירות אלו מיץ? (חלק נשפך בתהליך ההכנה וכד )
תשובה: 1. כדאי לנהוג את שני הדינים בלימונים אלו, דהיינו להפריש תרומות ומעשרות (בלא ברכה) ולומר מעשר עני. ומאידך לשמור קדושת שביעית. ההפרשה מספק איננה ממעטת מקדושת שביעית. 2. מיץ לימון הוא דבר רגיל וכך הדרך ולכן אפשר לעשות מיץ לימון, יש להשתדל שלא ישפך במהלך הסחיטה. ומה שנשאר בפירות הוא קדוש ויש לשומרו בקדושת שביעית. בברכת התורה והארץ הרב יהודה הלוי עמיחי
שאלה: ברכת המזון לנשים: ראיתי בסידור "בית תפילה" כי ישנו נוסח לברכת המזון המיועד לנשים, מאז אני מברכת את ברכת המזון לפי נוסח זה כאשר אני סועדת לבד עם ילדי (ללא בעלי). האם נוסח זה של ברכת המזון הינו מספיק או שצריך לברך את הברכה בנוסח הארוך? עשינו תשובה לפני כשנה ואני עדיין בתהליכים.
תשובה: תברכי ברכת המזון בנוסח הרגיל (הארוך), כי יש דיעה שנשים חייבות בברכת המזון מהתורה.
שאלה: מקורות לקריאת שם על שם נפטר: מהם המקורות בבקשה למנהג ישראל של קריאת שם לתינוק על-שם קרוב שנפטר? כמה עתיק מנהגינו זה?
תשובה: אנחנו מוצאים בח אצל גדולי ישראל, הנשיאים, גמליאל ורבן שמעון, גמליאל ורבי שמעון. אב ובנו שנקראו על שם סבא. אצל הספרדים נוהגים לקרוא הבן בשם האב, אף בחייו. ואצל יהודי אשכנז משום עין הרע וסגולה לאריכות ימים לא קראו כך. צריך לבדוק מתי החלו לקרוא על שם קרוב. אך זה לא גדר הלכתי שיש חיוב לעשות זאת.
שאלה: שיטת המגירות: מה דעת הרב על "שיטת המגירות", כיום יש שיעורים גם לנשים אבל גם לגברים, האם השיטה הזו טובה או לא?
תשובה: יש לנו הלכה, יש לנו הדרכה של הפוסקים במשך הדורות, מה על האדם לעשות וממה יחדל. לאחרונה שמענו שאנשים המציאו כל מיני התנהגויות, כאילו הם חלק מעבודת ה'. כל דבר שלא נמצא במקורות של גדולי ישראל, שעבר את המבחן שזו באמת הדרך שראוי להתנהג, יש להסתייג ממנו. לא יכול כל אדם יכול לסלול לעצמו דרכים חדשות. הנצ"יב בפירושו לתורה, מסביר את הפסוק "לא תתורו אחרי לבבכם" שלא יחפש לסלול דרכים חדשות ר עבודת ה'. ישנה הלכה, יש שולחן ערוך, יש את גדולי הפוסקים במשך הדורות. מה לא טוב בדברים הללו?! מסילת ישרים לא מספיק כספר מוסר בצריכים למצוא דבר חדש?! התורה ניתנה לנצח, לא משתנה במשך הדורות. לכן אני אומר שכל דרך חדשה, שלא עברה אישור ממש מגדולי ישראל אמיתיים, טעונה בדיקה ויש להסתייג ממנה.
שאלה: בדיקת לבבות ארטישוק: האם צריך בדיקה לתולעים בלבבות ארטישוק לפני האכילה או לא? אם כן צריך בדיקה, איך לבדוק?
תשובה: לבבות ארטישוק אם לא נשאר בהם עלים (אפילו תחילת העלים) אפשר לשטוף ולבשל לאכילה. בברכת התורה והארץ הרב יהודה הלוי עמיחי
שאלה: להמשיך להתפלל באמצע קדיש: האם באמצע קדיש אתה יכול להמשיך להתפלל או שצריך לשתוק, ואם כן, כלל זה אמור על כל התפילה או שמא רק על חלקים מסויימים?
תשובה: אין לדבר או להתפלל או ללמוד באמצע הקדיש אלא יש להקשיב ולענות אמן בכוונה.
שאלה: חשש עורלה - גיל עץ לא ידוע: יש לי בגינה עץ פרי (תפוז סיני), הוא נטוע בתוך מיכל גדול. קניתי את העץ לפני שנה והוא היה כבר עם פירות, גובהו בערץ מטר ו-30 ס"מ. אני לא יודע את גיל העץ. עכשיו הוא שוב מניב פירות, גובהו מטר ו-70 ס"מ, ואני תוהה אם מותר לאכול, אולי יש חשש עורלה?
תשובה: שאלה זו אפשר להפנות לגנן מקצועי, בדרך כלל הוא יכול לדעת את גיל העץ, אם איננו יודע במדויק ויש חשש שמא זו שנתו השלישית יש להחמיר, ואם הספק הוא בין חמישית וששית אפשר להקל. אולם השאלה שעדיין תשאל היא האם מכיוון שאינך יודע כיצד גודל השתיל במשתלה, שמא העציץ היה מנותק מהקרקע ואם כן שמא לא עלו שנות ערלה, ואז צריך למנות שנות ערלה משעה שנטעת בביתך. על כן אם אינך יודע את התשובה לשאלה כיצד גודל במשתלה, והאם היה בו נקב כדין, בכל מקרה צריך למנות שנות ערלה משעת הנטיעה בגינתך. בברכת התורה והארץ הרב יהודה הלוי עמיחי
שאלה: כשרות מאכל בהמות: האם מותר להאכיל לכתחילה בהמות עם אוכל לא כשר, ומה לגבי פרה ששותים את חלבה האם חובה להקפיד על כשרות האוכל שנותנים לה?
תשובה: אין צורך להקפיד, גם תרנגולת אוכלת כל דבר ויכולה לאכול גם תולעים. אוכל שרק אסור באכילה, אין בעיה להאכילו לבהמות. בפסח זאת בעיה אחרת, של חמץ שאסור בהנאה. אמנם יש דיון ביורה דעה (בסוף הלכות טריפות ברמ"א) לגבי תרנגולת שאכלה כל חייה בעיקר מאכלות אסורות, ויש דעה אחת שרוצה לאסור את זה. אך מכל מקום מותר להאכיל לבהמות בלי בעיה אוכל שאינו כשר.
שאלה: ברכת הטוב ומטיב לדעת הרב עובדיה : מתי לדעת מרן הרב עובדיה יוסף שליט"א אפשר לברך ברכת הטוב והמטיב?
תשובה: אע"פ שהשו"ע פסק שמברכים ברכה זו (או"ח סימן רכב סעיף א) מנהג הספרדים לא לברך ברכה זו, כמובא בבן איש חי פרשת ראה אות ח, וכן כתב הרב מרדכי אליהו שליט"א בהערות לקצשו"ע (לא ראיתי התייחסות מפורשת לכך מפי הרב עובדיה יוסף שליט"א). הרב יאיר וסרטיל
שאלה: דוד שאינו נוהג בנימוס: לאבי יש אח מבוגר וחולה שהוא מטפל בו. לפעמים הטיפול בו בא על חשבוני. וחוץ מזה, הדוד אינו מנומס ושואל שאלות מביכות ונכנס לחדרים ונוגע בדברים ללא רשות, מה לעשות?
תשובה: כל מצוות גמילות חסדים עלולה לבוא על חשבון. אביך רוצה לגמול חסד איתך וגם עם אחיו. את צריכה לקבל זאת בהבנה ולהעריץ את אביך שאינו מזניח את אחיו. גם אותך אני אברך שיהיו יחסי ערבות ומחויבות משפחתית בין אחיך ואחיותיך. אביך יכול להוות לך דגם למחויבות משפחתית. אולם אם את רואה שזה מעבר לכוחותיך את יכולה לשוחח על כך עם אביך והוא ידע כיצד לאזן ולחלק את זמנו בדרך מאוזנת יותר. בנוגע לכך שהדוד חודר לפרטיותך את יכולה בנימוס לבקש שלא יכנסו לחדרך, אם זה לא מועיל יש המצאה שקורים לה מפתח, גם זו אפשרות.
שאלה: בוררות בבית דין רבני וחופש העיסוק: בתחילת עבודתי בחברה מסויימת הוחתמתי באופן חד צדדי על חוזה עבודה, דרקוני מבחינת ההגבלות עלי אם ארצה לעבוד בחברה אחרת. גלוי ונהיר לעין כל שחוזה כזה אין לו אחיזה במציאות מבחינת דיני עבודה, חופש העיסוק וכבוד האדם וחירותו וכל ההגבלות בו לא תעמודנה בבית דין לעבודה. המעסיק, ביודעו כל זאת, החתים אותי על הסכם בוררות בפני רב מסויים. אני לא מעוניין להתדיין בפניו כיון שאינני מכיר אותו ואינני סומך על הלך הדברים בבית דינו. ההסכם נכפה עלי והיה תנאי לתחילת עבודתי. מהו תוקפו של הסכם הבוררות הנ"ל מבחינת דין תורה, האם כיון שלא ניתנה לי בחירה חופשית מחוייב אני לדון בסוגיה בפני בורר בכלל ובפני בית הדין הספציפי הנ"ל בפרט, והאם המעסיק יכול לתבוע את קיומו בערכאות?
תשובה: כהקדמה, בנוגע לחוזה ה'דרקוני' כדבריך, המגבילך בעבודה בחברה אחרת לאחר עבודתך בחברה זו, כמה הערות. איני יודע מהן ההגבלות להם קראת 'דרקוניות', אך הגבלות מעין אלו הן הגיוניות כך שהדבר מאוד מקובל כיום. יתר על כן, אם לא רצית תנאים אלו לא היית חייב לקבל את העבודה שהרי אף אחד לא הכריח אותך לקבלה. אם רצית את העבודה על פי התנאים שנאמרו לך, אינך יכול סתם כך לבטל את תנאי העסקתך, כמה 'דרקוניים' שיהיו, שהרי לא היית חייב לחתום על התנאים האלו, אלא רצית לחתום ולכן קיבלת עליך את התנאים. באופן כללי, התחייבויות צריכות קניין, ובנידון דידן העסקתך צריכה קניין (או התחלת עבודה). חתימה על חוזה דינה כקניין סיטומתא. היינו אם מוסכם על כל הציבור וזה מנהג המדינה לקנות דברים בצורה זו, נחשב סיטומתא ומהני הקניין בצורה הזו. בנידון דידן, השטר בין העובד למעביד הינו מנהג המדינה ומועיל מדין סיטומתא. אף שלא נעשה קניין על התנאי בפני עצמו, אין הדבר משנה כמבואר במחבר חו"מ סי' שט"ו סעיף ב' שכל תנאי שכירות אין צריך קניין, כלומר קניין השכירות נעשה קניין בתנאי (סמ"ע). כמובן, שמצד דיני תנאים, אם המתחייב אינו מקיים את התנאי, אם אפשר לכופו לקיימו, אז כופים לקיימו. אם אי אפשר לקיימו, החוזה בטל למפרע. במקרה שלך זהו תנאי שאפשר לך לקיימו, ולכן אתה צריך ללכת לאותו רב פלוני שמרצונך קיבלת אותו עליך כדיין. למעסיק כמו לכל יהודי, אסור לפנות לערכאות ויש בזה איסור תורה בין החמורים ביותר (חילול ה') מייקר שם ע"ז וכו' כמבואר חו"מ סימן כ"ו :"וכל הבא לידון בפניהם הרי זה רשע וכאילו חירף וגידף והרים יד בתורת משה רבינו עליו ה " ועיי"ש ואכמ"ל. כמובן, אם הנתבע אלם, כלומר אי אפשר להציל ממנו את הממון בדייני ישראל, התובע צריך לתובעו בבית דין תחילה ובית דין נותן לו רשות לדון בערכאות. לסיכום, קבלת רב פלוני כדיין, הינה תנאי בחוזה העסקתך, תנאי שאתה חייב לקיימו. יתר על כן, אף הבית דין שאליו תפנה צריך לשלוח אותך לאותו רב פלוני אותו קיבלת עליך כדיין. כמו כן, המעביד חייב לתובעך אך ורק בבית דין ולא בערכאות, אם חס וחלילה תסרב, אז בית דין יתן לתובע אישור לתובעך בערכאות. הרב אשר חג'בי
שאלה: חיתוך שום בסכין חלבית: בטעות קולף שום בסכין חלבית, האם ניתן לבשלו בסיר פרווה, והאם ניתן לאכול את התבשיל בארוחה בשרית?
תשובה: במידה והשתמשו בסכין הזאת בעבר לחלב חם או תבשיל חלבי חם וכדומה, אזי השום הינו חלבי, וממילא אין לבשלו בסיר פרווה ולא לאכול אותו בארוחה בשרית. הרב שמואל הולשטיין
שאלה: עדות שקר במיסים: אזרח הוזמן לתת עדות לפי החוק הפלילי מול פקיד שומה כנגד חקירה של אדם אחר. האזרח איננו יודע כנגד מי החקירה מתנהלת ומעדיף להמנע להעיד כנגד אחר שלא עולה במחשבתו עליו בעניין. באם האזרח ימנע לבוא לתת העדות כנראה שיוזמן בצו הבאה, כך שכדאי להגיע לתת עדות. האם מההיבט התורני אפשר לשקר ולומר שאינו זוכר או שאינו יודע בשאלות שישאל?
תשובה: אם אותו פקיד עבר עבירה, זה לטובת הציבור, וזה לא לשון הרע. זו תפקידה של המלכות, להעמיד על סדרם את משפטי המס. אם יש מי שעבר עבירה, אינך צריך להרגיש נקיפות מצפון. הרי זאת עדות אמיתית, ולא דבר שקר.
שאלה: סעודת יום הולדת בשבת: יום הולדתי יוצא בשבת בעזרת ה והוא קרב ובא וברצוני לשאול כמה שאלות. 1. ברצוני לקיים סעודת אמנים. האם זה אפשרי בשבת או שמא זה פוגע בכבוד סעודות השבת? (איני מתכוונת לעשות זאת כחלק מהסעודה של שבת כיון שברכת המוציא פותרת את כל הברכות) שכן אני מוסיפה סעודה כשיש כבר שלוש בשבת. 2. מתי עדיף שאקיים סעודה זו (אם זה אפשרי) בערב בוקר, אחרי לפני הסעודות? 3. בין היתר אומרים כי יום הולדת הוא יום מסוגל לתפילות ולכן שאלתי היא האם מותר לי להתפלל ולבקש ביום ההולדת למרות שחל בשבת? שכן לא נוהגים לבקש בקשות בשבת. 4. יתכן וארצה "להקדיש" את יום הולדתי להודאה לקב"ה. האם מותר לעשות סעודת הודיה בשבת? (וכן האם לעשות זאת בתוך סעודת שבת או בנפרד?) בנוסף, האם ישנן הנהגות נוספות שכדאי שאנהג ביום ההולדת?
תשובה: 1. אין שום בעיה, אדרבה שבת מתאימה להוספת אמונה ועונג שבת. 2. מתי שנוח. 3. ניתן להתפלל ולבקש אולם מתוך שמחה והודיה לה'. 4. אני מציע שזה יהיה חלק מסעודת האמנים. הכי חשוב זה להודות לה' על מה שזכית וקיבלת עד היום ולבקש הלאה, כמו כן כדאי מאוד לבל על עצמך הנהגה אחת טובה לקיום בשנה הקרובה. בהצלחה! הרב שמואל הולשטיין
שאלה: זקנים וחולים במחסומי צה"ל: אני משרת בצה"ל מזה שנתיים וחצי. כיום אני קצין ביחידה שתפקידה לתפוס את מרבית המחסומים ביהודה ושומרון. בזמן האחרון יוצא לי להתמודד עם שאלה מכבידה. במסגרת התפקיד אני נאלץ להרחיק מן הארץ, לעיתים אף בכוח, אנשים שאין להם אישור מעבר לארץ. חלק מן האנשים הללו הינם זקנים מאוד או חולים הזקוקים לסיוע ובכך שאני מרחיק אותם אני חורץ להם גזר דין אחד. האם בכך שאני מונע מהם כניסה וסיוע רפואי אני מבצע חטא?
תשובה: אין ספק שאם יש לך הוראות למנוע את כניסתם מפני שיקול בטחוני כללי, שלא להכניס לארץ אנשים שאיננו יודעים מה טיבם. מי אומר שהמחבלים לא מכניסים לארץ מחבלים בצורה כזו או דומה לה. אני חושב שאתה צריך לחשוב על בטחון המדינה ותושביה, ולא על הנראה כמסכן שעומד לפניך. אנחנו נמצאים במצב לחימה וצריך להסתכל בהיקף הכללי של הבטחון.
שאלה: שיר שאשה שרה: האם מותר לי לשמוע (בלי לראות) שיר של אשה שראיתי אותה (בתמונות וידאו וכו )?
תשובה: מידת חסידות לא לשמוע. אבל מצד הדין יש לך על מי לסמוך.
שאלה: כיצד לנהוג אבלות י"ב חודש: לפני כמה ימים סיימתי שבעה על מות אבי, ואבי באחד מהשיחות אמר כי אינו מעוניין שנפסיק את שיגרת חיינו הרגילה (מוזיקה, טלויזיה, בילויים וכדומה), כיצד עליי לנהוג?
תשובה: משום כבוד אביך עליך כן לנהוג אבילות. גם אם האבא מחל, זה לא ראוי.
שאלה: ק"ש מחוץ לתפילה: בד"כ אני הולך לישון בשעות מאוחרות (החל מהשעה 1:00 וכלה ב- 2:30.), ובזמן זה, לרוב אני לומד. בעקבות זה, אני מתקשה לקום בבוקר. ואיני רוצה לישון מוקדם, כי זה משבש לי את כל סדר הלימוד ובנוסף לכך, איני עומד בזה במשך זמן (תוך יומיים - שלושה אני חוזר ל סורי ). א. האם ישנה אפשרות שאקום בשעה מוקדמת יחסית, כגון 7:00, אטול ידיים, אומר קריאת שמע ואחזור לישון, ואח"כ אקום לאחר זמן קריאת שמע (לפני סוף זמן תפילה) ואתפלל? - יש לציין איני מדבר על משהו באופן קבוע, אלא על ימים ספורים בהם אני עייף באופן מיוחד (איני צורך שעות שינה רבות, ולכן אני בד"כ מסתפק ב- 5-6 שעות שינה בלילה). ב. האם ראוי ומותר ובכלל, האם ישנה בעיה כלשהי של שינה בצהריים? (יש הטוענים כי זהו עולם הפוך - ובעצם, האם בכלל ישנה בעיה בכך? ככה זה נוח לי, ככה אני מסתדר מבחינת הלימוד וההספק שלי וגם מבחינת כמות שעות השינה שלי!). יש לחזור ולהזכיר, שלרוב איני משחק בשעות המאוחרות, אלא עוסק בלימוד. אודה לרב אם יורה לי - האם הדברים מותרים, ואם כן, האם הם רצויים.
תשובה: א. לכתחילה יש לקרוא קריאת שמע במהלך סדר התפילה ובתוך זמנה. בדיעבד ניתן לקרוא קריאת שמע בזמנה ולהתפלל יותר מאוחר (בתוך זמן תפילין). כך שניתן לקרוא בתוך זמן הקריאה ולהתפלל מאוחר יותר אולם כאמור כדאי להשתדל להתפלל בתוך זמן קריאת שמע. ניתן גם לקום ולקרוא קריאת שמע בזמן המגן אברהם שהוא המוקדם יותר (וראוי בקריאת שמע דאורייתא להחמיר כמותו) ולהתנות שאם הלכה כמותו יוצאים כעת ידי חובה, ולהתפלל לאחר מכן בתוך זמן קריאת שמע של הגר"א ולקרוא קריאת שמע על הסדר, ולהתנות שיוצאים ידי חובה אם לא יצאנו ידי חובה בקריאה הקודמת. ב. אם שנה קצרה בצהרים מועילה ללימוד ואינה מוגזמת באורכה, אזי כדאי לך לנוח, וכדאי שתתיעץ עם רבותך בישיבה על זמן השינה הנכון לך וסדרי הלימוד המתאימים. הרב שמואל הולשטיין
שאלה: תרנגול הודו לדעת השל"ה: הרב אמר בתשובה שהשל"ה הקדוש אסר לאכול תרנגול הודו. במחילה מכבודו איני מבין כיצד הוא לא ברר את הכשרות של התרנגול? האם לא היתה לפניו ההלכה לקביעת ההכשר של העוף הזה? הרי יש סימני הכשר לעופות. אם ארצה להחמיר על עצמי כמוהו, האם אחטא בזה?
תשובה: תרנגול הודו זה היתר שנוצר בדיעבד. יהודי אשכנז נוהגים לאכול רק עופות שיש להם מסורת בקהילות שהעוף הזה מוחזק כעוף טהור. עוף שאיננו מכירים אותו, למרות שיש לו כל ארבעת הסימנים שהמשנה מונה לעוף טהור, אנו לא אוכלים אותו. תרנגול הודו התחילו לאכול כיון שנוצר מצב כזה שלמעשה הציבור התיר את זה. יש לו קורקבן, יש לו אצבע יתירה, הזפק שלו נקלה ואיננו טורף, יש בו הסימנים הטהורים. לאחר מכן, היות והציבור נהג בזה למעשה היתר, אי אפשר לאסור משום שיש לו סימני היתר. כך ענה הנצי"ב בשעתו. אם כן, כשמדובר לכתחילה נוהגים כרמ"א ביורה דעה ולא אוכלים עוף שאין לנו מסורת לגביו, אבל אחר שלמעשה הציבור נהג ביתר (אף שזה לא על פי הוראת חכם), אי אפשר לאסור. עכשיו, מי שיחמיר בזה, זו חומרה של שוטים.
שאלה: שמיעת קדיש במהלך תפילת שמונה עשרה: ישנו דין שאדם השומע קדיש מפי השליח ציבור כשהוא עצמו עדיין לא סיים את תפילת שמונה עשרה צריך לשתוק ולכוון. האם דין זה אמור רק לגבי ה"אמן" של "יהא שמיה רבא מברך.", שרק אז צריך לשתוק, או שדין זה אמור לגבי כל עניות ה"אמן" של חצי הקדיש (כלומר הקדיש ללא התוספות, שכן פשוט שדין זה לא נוהג בתוספות הקדיש של תתקבל, דרבנן ויתום)?
תשובה: באמצע תפילת עמידה אין עונים אמן כלל אפילו לא על תחילת הקדיש אלא צריך לשתוק ולכוון.
שאלה: ריסוק עגבניה בפומפיה מגרדת בשבת: האם מותר לרסק עגבניה במגרדת בשבת לצורך אכילה מיידית? מהם הדעות השונות בין העדות? (מה הדין לתימנים) במידה ואסור מה הדין בדיעבד? כאשר אני מתארח אצל אנשים שריסקו בשבת?
תשובה: יש לאסור לרסק בשבת עגבנייה בפומפיה, אך לרסק ביד או לרסק בסכין סמוך לארוחה מותר. הרב רואי מרגלית
שאלה: אסור או מותר ללבוש: האם מותר ללבוש בגדים מעור של חזיר, כמו למשל מעיל או נעליים?
תשובה: אין איסור. הרב שמואל הולשטיין
שאלה: זעקת ציבור בשבת: האם מותר שכל ציבור המתפללים בבית הכנסת יאמרו בשבת בסוף התפילה פרק תהילים לרפואת חולה? הרי יש עניין לא לזעוק ולהריע בשבת. והאם יש הבדל בין סתם אמירת פרקי תהילים בשבת לבין אמירתם לשם זעקה ותפילה לרפואת חולה?
תשובה: אם יש חולה שיש בו סכנה, אומרים פרקי תהילים ומי שברך לרפואתו גם בשבת.
שאלה: היהדות הקראית יוצאי מצרים: חבר שלי, בן לעדה הקראית ממצרים, מעוניין להתחתן עם בחורה רבנית, האם זה מותר? לפי הבנתי הרב עובדיה פסק הלכה בנוגע לקראים יוצאי מצרים. שאכן מותר להתחתן עימם ושהם אכן יהודים.
תשובה: גם לדעת הגר"ע יוסף עליו לקבל חברות והסכמה עקרונית לתורה שבעל פה. הרב בניזרי מיד רמב"ם עוסק בכך.
שאלה: חינוך ילדה מעוכבת בהתפתחות לגבי שבת : יש לי ילדה בת 4 וכמה חודשים והיא מוגדרת מעוכבת בהתפתחות ברמה של שנתיים וחצי שלוש בערך (הפרש של שנה וחצי כמעט בהתאם לגילה מבחינת ההבנה). איך מסבירים לה על דברים שאסורים בשבת, כמו: מוקצה מטריה שאסור לפתוח או לסגור צביעה אור להדליק ולכבות וכו?
תשובה: לפי הגדרתך היא נחשבת כמי שעדיין לא מלאו לה 3 שנים א"כ אין צורך לחנך אותה לדברים שמעבר להשגתה אלא להתחשב במצבה. רפואה שלמה. לשאלת המשך בנושא.
שאלה: יום הקדיש הכללי: למה הצום של עשרה בטבת נבחר כיום הקדיש הכללי לזכר החללים בשואה, למה לא ט באב או י"ז בתמוז או אפילו היום שנקבע כיום השואה והגבורה? האם יש קשר מהותי בין י בטבת לבין זכר השואה?
תשובה: את יום הקדיש הכללי קבעה הרבנות זמן רב לפני שהכנסת קבעה את כ"ז בניסן. לפי ההלכה מי שאינו יודע את היום בו מתו קרוביו קובע לו יום בשנה שבו יאמר קדיש ויתענה. המנהג להתענות ביום זיכרון כבר מוזכר בתלמוד. גם מי שלא נוהג להתענות ביום זיכרון אישי חש צורך להתענות ביום שייקבע כיום זיכרון כללי על השואה הנוראה. בזמנו הייתה הסכמה מקיר אל קיר לקבוע צום מיוחד לזכר האסון הגדול, כגון: בי"ז אלול יום פרוץ מלחמת העולם השנייה, אך החזון אי"ש התנגד. ולכן נקבע עשרה בטבת כיום הקדיש הכללי. י' בטבת נבחר משתי סיבות: א. קל לצום בו גם לאנשים חלשים. ב. הוא מציין את תחילתה של שרשרת הפורענויות שעברו על עם ישראל, האסון האחרון נעוץ באסון הראשון. לעומת השיקולים התורניים לקביעתו של עשרה בטבת, השיקולים לקביעת כ"ז בניסן מאוחר יותר ע"י הכנסת היו שרירותיים ופוליטיים. רצו לקבוע תחילה יום זיכרון לגבורה בלבד, בערב פסח, יום פרוץ מרד גטו ורשה. כשהבינו שהתאריך לא מתאים ויש צורך להזכיר גם את השואה של הציבור הרחב שלא היה לו נשק ולא היה מסוגל להילחם, מצאו תאריך שיהיה בדיוק באמצע בין שביעי של פסח לבין יום העצמאות. אומנם אחרי שהמדינה קבעה את כ"ז בניסן אין לפרוש מן הציבור, אך מבחינה הלכתית אין אפשרות לקבוע יום תענית והספד בניסן. אי לכך תקנת עשרה בטבת לא זזה ממקומה. למרות שרובו של הדור הראשון של חייבי הקדיש כבר איננו, איננו פטורים כולנו מלומר קדיש על האסון הגדול הנורא ביותר שארע לעם ישראל בכל ההיסטוריה הארוכה שלו. לכן, גם בן הדור השלישי והרביעי שאין לו קרובים שנרצחו בשואה צריך לחוש מחוייבות לומר קדיש.
שאלה: האם נישואיי כשרים?: אני נשואה קרוב לעשרים שנה, בשנים האחרונות מתחזקת באמונתי ומשתדלת שילדיי ילכו בעקבותיי (בעלי חילוני, אך מכבד אותנו) ומתמודדת עם מחלה קשה מזה מספר שנים, שאינה מרפה ממני. לאחרונה עלתה השאלה האם נישואיי הם כשרים. אציין שנישאתי כדת וכדין על ידי רב מהרבנות והקפדתי על כל הנאמר לנו בזמנו. אך לאחרונה חשבתי על כך שהעדים בחתונה, שחתמו על הכתובה הם אנשים חילוניים. האם נישואיי כשרים, האם עליי לעשות משהו בעניין, ואם כן, מה?
תשובה: אין לך מה לחשוש. העדים שחתמו על הכתובה הם לא הבעיה, הכתובה זו התחייבות ממונית, ובלאו הכי יש חיוב של חכמים בנושא כתובה. מלבד זאת, גם אם תוריד את העדים, יש את חתימת החתן. השאלה מי היו עדי הקידושין. אם היו שם אנשים אחרים שראו את הקידושין, הקידושין תפסו. ובדרך כלל בכל חתונה יש גם אנשים שומרי שבת, ומן הסתם ראו את נתינת הטבעת, ואז הקידושין חלו.
שאלה: נבטים בשנת שמיטה בבית: האם אפשר לגדל נבטים שונים בשנת השמיטה בבית על אדן החלון או במרפסת (חמניות,דלעת,חיטה,שעורה,צנוניות) על קרטון שעליו יש אדמה בגובה מ-5 ס"מ או על קלקר עם חור שעליו כמובן אדמה באותה גובה?
תשובה: א. נבטים אפשר לגדל רק בבית עם גג וניתוק מהקרקע. ב. במרפסת פתוחה אין להתיר. בברכת התורה והארץ הרב יהודה הלוי עמיחי
שאלה: שימוש בספק גזל: אבא שלי קנה חלק של מחשב מהשוק ואני חושש שהוא גנוב, כי המחיר שלו היה נמוך מאוד, מה אני צריך לעשות עם החלק הזה, האם מותר לי להשתמש בו?
תשובה: אם לא ידוע לך שהחלק גנוב, אביך בחזקת כשר ומותר לך להשתמש במחשב.
שאלה: ברכת אשר יצר על הקאה: האם ישר לברך "אשר יצר" לאחר הקאה, אם לא מדוע, הרי גם כאן יש להודות על הנקבים והחלולים שאלולא הם לא היינו יכולים להתקיים?
תשובה: אין לברך אשר יצר על הקאה. חכמים לא תיקנו את ברכת אשר יצר על הקאה, משום שזו אינה הדרך הרגילה והנצרכת להוצאת הפסולת מהגוף. הרב שמואל הולשטיין
שאלה: ילדים עם מוגבלויות: ברוך ה, יוצא לי להתנדב בעמותה עם ילדים שסובלים משיתוק מוחין. ישנם הרבה פעילויות איתם וצצו לי שאלות בנושא: 1. העמותה היא דתית אבל הפעילויות מלוות בהרבה מתרבות המערב, זאת אומרת, הופעות של זמרים, מפורסמים וכו. יש לי חניכה קבועה שדי תלויה בי ולכן אני צריכה ללכת איתה לפעילויות, האם יש עם זה בעיה, למרות שאני באמת משתדלת לשמור על עצמי וגם בעיקר שהסביבה שם דתית? 2. האם ילדים כאלה צריכים להקפיד איתם על כשרות, אם החניכה אכלה בשר וביקשה אח"כ חלב האם מותר לי לתת לה? היא לא באה מבית דתי ולא מבינה מה ההבדל בין בשר לחלב גם בגלל המוגבלות שלה.
תשובה: 1. תשתדלי כמה שיותר להימנע מלראות את הדברים הללו (גם אם את צריכה ללכת איתה לפעילות). 2. אם החניכים לפני גיל בר בת מצוה לא צריך כל כך להקפיד איתם. ואם הם אחרי, ודאי שצריך להקפיד. אולי כיון שהם חולים לא צריך להקפיד איתם עד כדי כך, ואפשר לנהוג איתם כדעות המקילות (יש על מי לסמוך).
שאלה: זבוב שנמצא בין זיתים כבושים: קנינו זיתים כבושים במשקל בשוק ואחרי שאכלנו כמה זיתים מצאנו בקופסא זבוב מת, האם כל הזיתים נאסרו?
תשובה: היות והזבוב אינו מוסיף טעם אלא אפילו גורע, לכן אחרי שהוצאתם את הזבוב אין איסור לאכול את שאר הזיתים. (יורה דעה סי ק"ג). הרב שמואל הולשטיין
שאלה: שכר לימוד תורה: בספר נפש החיים פרק ד מאריך הרב בענין שכר העוסק בתורה בעולם הזה ובעולם הבא מדברי ח והזוהר. אנו רואים הרבה צדיקים שעוסקים בתורה, ולא זוכים לכל השכר המוזכר בספר הנ"ל, ולגבי שכר בעולם הבא אין לנו אפשרות לדעת אלא להאמין. התירוץ שבדרך כלל עונים שיש כל מיני חשבונות של הקב"ה שאנו לא מבינים בהם. יוצא, שלא ניתן להוכיח את הדבר במציאות, אם כן, מה ערך הדברים בעניין השכר אם בכל מקרה אין להם משמעות מוחלטת אלא תלויה. למה הדבר דומה? למישהו שמבטיחים לו שכר על פעולה מסויימת וכאשר הוא בא לקבל את שכרו אומרים לו: "זה לא כל כך פשוט ויש עוד גורמים שלא לקחת בחשבון ולכן לא תקבל שכרך"? אני מאמין בכל דברי ח ושאלתי היא רק בכדי להבין את דבריהם.
תשובה: מעבר למה שכתבת יש לציין שרוב הצדיקים שמחים מאד גם בהיותם בעולם הזה. השכר אינו תלוי רק במצב החיצוני שבו נמצא האדם. רוב רובם של הצדיקים שמחים גם בהיותם בעולם הזה. השכר הגדול ביותר הוא השמחה הפנימית שקשורה לכך שאדם זוכה להתענג על ה' ולהנות מזיו שכינתו. עיקר ההבדל בין הבטחות השכר של הדתות האחרות לבין השכר של האמונה הוא בכך שההתענגות על ה' שזה התוכן הפנימי של השכר ביהיודי מצוי אצל צדיקים כבר בעולם הזה.